Šauklių liepa
56°07′18″š. pl. 21°34′07″r. ilg.﻿ / ﻿56.12162°š. pl. 21.56851°r. ilg.﻿ / 56.12162; 21.56851 Šauklių liepa – išskirtinė liepa, auganti Šauklių kaime, Mosėdžio seniūnijoje, Skuodo rajone, gyvenvietės pietinėje dalyje, prie pagrindinės gatvės (kelio  3710  Skuodas–Mosėdis–Šaukliai ), ties Mosėdžio g. 95, už 200 m į šiaurės rytus nuo Šauklių akmens. Medis yra botaninis gamtos paveldo objektas, paskelbtas saugomu Skuodo rajono savivaldybės tarybos 2019 m. lapkričio 28 d. sprendimu Nr. T9-182. Liepa auga prie pat gatvės, šalia sodyboje telkšančio tvenkinuko. Liepa sveika, su laja nuo pat žemės, apie 2 m aukštyje besišakojančiais trimis kamienais.